অস্বীকার করি না। তবে থানার সাথে অন্যদের কথাও বলুন। শুধু থানার জন্যই কারো খানা বন্ধ হয় না। অবৈধ কাজের সাথে জড়িত ব্যক্তিগণ পুলিশের আইন অনুসারে কাজ করা পছন্দ করে না। সমাজে বহু অপরাধ রয়েছে যেগুলোর বিরুদ্ধে কোন অভিযোগকারী পাওয়া যায় না। এগুলোকে বলে ভিকটিমলেস অফেন্স। এখানে কেউ ক্ষতিগ্রস্ত হয় না। অবৈধকর্মের শৃঙ্খলে জড়িত হয়ে বাদী-বিবাদী, আইন প্রয়োগকারী সবাই দুই পয়সা রোজগার করে। তবে এতে জনভোগান্তির সৃষ্টি হয়। ফুট পাতের ব্যবসা অবৈধ। তাই হকারগণ অভিযোগ করেন না। এরা চাঁদা দিতে পারলেই খুশি। শুনেছি এবং পত্রিকায় পড়েছি, ঢাকা শহরে সরকারও ফুটপাত ভাড়া দেয়। ঢাকার রাস্তায় মানুষ চলাচলের স্থান নেই; কিন্তু গাড়ি পার্কিং এর জন্য ইজারা দেওয়া হয়। অবৈধভাবে লাভবান হওয়ার সীমাহীন শৃঙ্খলের পুলিশ একটি অংশ মাত্র।